Vladimir Orlov
Vladimir Orlov (vene keeles Владимир Викторович Орлов; 31. august 1936 Moskva – 5. august 2014 Moskva) oli vene kirjanik, kes kirjutas ka stsenaariume. Ta lõpetas 1959. aastal Moskva Riikliku Ülikooli ajakirjandusteaduskonna. Ta oli Maksim Gorki nimelise Kirjandusinstituudi kirjandusliku meisterlikkuse kateedri juhataja, professor. Ta oli 1965. aastast NSV Liidu Kirjanike Liidu liige. Vladimir Orlov suri 5. augustil 2014 Moskvas ja maeti Trojekurovo kalmistule.